**Változások a betegellátásban**

**Kardiológiai és Szívsebészeti Klinika**

**Kardiológia**

1. A kardiológiai **fekvőbeteg-ellátásban** az alábbi változtatások léptek életbe:

* **Elhalasztjuk minden beteg felvételét**, **kivéve**, ha az azonnali egészségügyi ellátás hiányában **közvetlen életveszélybe kerülne**, illetve **súlyos vagy maradandó egészségkárosodást** szenvedne.
* **Sürgős ellátási szükség esetei** a kardiológiában. **Ezeket az eseteket továbbra is úgy látjuk el, mint a járvány előtti időszakban:**
* Akut koszorúér-események: **szívinfarktus, 15 percen belül nem szűnő mellkasi fájdalom**. Ilyen esetben kérjük a betegeket, **hogy azonnal hívjanak mentőt!**
* **Ismert krónikus koszorúér-betegség magas rizikójú esetei** (főtörzs, prox. ágak kritikus szűkületei, rossz balkamrai funkció), továbbá, amennyiben a **beteg panaszos**.
* Akut szívelégtelenség, **hirtelen kialakuló fulladással, vérnyomáseséssel**
* Krónikus szívelégtelenségnek valamennyi instabil, NYHA IV-es stádiumú esete. Tünetek: **fokozódó fulladás, nehézlégzés, lábdagadás, haskörfogat-növekedés**
* Tisztázatlan eredetű hirtelen szívhalál után az OMSZ által közvetlenül, vagy más fekvőbeteg intézményből referált beteg
* Életveszélyes kamrai aritmiák: **nem szűnő szapora szívdobogásérzés különösen, ha eszméletvesztéssel, szédüléssel vagy mellkasi fájdalommal jár.** Ilyen esetben **haladéktalanul hívjanak mentőt!**
* Súlyos bradikardiával járó, ideiglenes/végleges pacemaker-implantációt igénylő állapotok. **Tünetek: eszméletvesztés, szédülés, gyengeség érzés, terhelésintolerancia, nehézlégzés.**
* A jelenleg Klinikánkon fekvő betegek közül azok, akik otthon nem folytatható terápiát igényelnek (pl. iv. antibiotikum, forszírozott diurézis, vesepótló kezelés, oxigén stb.)

**A fenti állapotok közül heveny szívinfarktussal a beteget az OMSZ közvetlenül Klinikánkra szállíthatja, az összes többi esetben a Sürgősségi Klinika az elsődleges ellátó hely, ahonnan szükség esetén a beteget átvesszük.**

1. A **járóbeteg-ellátásban** **elhalasztjuk minden beteg vizsgálatát**, **kivéve**, ha az azonnali egészségügyi ellátás hiányában közvetlen **életveszélybe** kerülne, illetve **súlyos vagy maradandó egészségkárosodást** szenvedne.

* Az **ambulanciák betegváró helyiségei a Klinika alagsorában jelen helyzetben egyetlen bejárat felől közelíthetők** meg, ahol szakdolgozónk fogadja a betegeket és röviden, elsősorban lázas állapotra, esetleges fertőző kontaktusra vonatkozóan kikérdezi. A **hozzátartozóknak** (indokolt esetet leszámítva) a **várótermen kívül kell maradniuk.**
* Kérjük Önöket, hogy a klinikára való belépéskor **az automata mellett végezzenek kézfertőtlenítést a mellékelt oldatokkal.**
* A **váróteremben** kérjük, **egymástól biztonságos – lehetőleg 2, de legalább 1 méter** – **távolságra** foglaljanak helyet. A **védőmaszk** hordása hasznos, a személyi **kézfertőtlenítő** alkalmazása kötelező.
* A korábbi Városi Egészségügyi Szolgálat épületében jelenleg a Kenézy Egyetemi Kórház fennhatósága alatt működő **kardiológiai járóbeteg-ellátás jelenleg szünetel**.
* Járóbeteg-ellátással kapcsolatban **érdeklődni az alábbi telefonszámokon** lehet: 06-52/255-305; 06-52/255-542

**Szívsebészeti Klinika**

1. Fekvőbeteg-ellátás

* A **tervezett szívműtétek végzését** – a 2020. március 15-én kiadott miniszteri utasításnak megfelelőn, 2020. március 16. napjától kezdődően – további utasításig **felfüggesztettük**.
* **Szívműtétet csak akut esetekben, életmentő beavatkozások kapcsán**, illetve olyan betegeken végzünk, akik a kardiológiai kivizsgálásukat követően **sürgős műtéti megoldást igényelnek**, otthonukba nem bocsáthatóak, és/vagy a **beavatkozás elmaradása súlyos, illetve maradandó egészségkárosodást okozna**.
* A **Kardiológiai Klinika Rehabilitációs Osztálya vállalta a már szívműtéten átesett**, stabil állapotú, rehabilitációra váró **betegek átvételét**, ezzel lehetőség van a fekvőbeteg-osztályon egy kórteremben maximum 2-3 beteg elhelyezésére.
* Az influenza és koronavírus járványok miatt ezen **intézkedés feloldásáig a szívsebészet fekvőbetegosztályain látogatási tilalom van érvényben.**
* Tájékoztatjuk **a műtétre érkező betegeket,** hogy **családtagjaik a szívsebészet előcsarnokáig kísérhetik** a betegeket. Innen a betegeket a szívsebészet munkatársai kísérik az ápolási osztályra, akik a csomagjaik szállításáról is gondoskodnak.
* Kérjük a betegeket és kísérőiket, hogy a **szívsebészetre érkezésükkor és távozásukkor** a porta mellett elhelyezett **érintésmentes kézfertőtlenítőt szíveskedjenek használni.**

1. Járóbeteg-ellátás

* A **szívsebészeti szakrendelésen** az előjegyzett betegek közül a koszorúér-áthidaló műtéten átesett betegeket előzetesen telefonon megkeressük és panaszmentesség esetén, a zárójelentésen feltüntetett kontrollvizsgálatot lemondjuk.

Amennyiben a beteg **bármilyen panasz**t jelez, illetve a **kontrollvizsgálatot** szeretné elvégeztetni, úgy erre lehetőséget biztosítunk.

* A **műbillentyű-beültetést követően kontrollvizsgálatra visszarendelt betegeket** a per-os antikoagulans kezelés megfelelőségének ellenőrzésére a zárójelentésben feltüntetett időpontban fogadjuk, szükség esetén, soron kívüli INR-szint meghatározást végzünk.
* Továbbra is fenntartjuk a lehetőséget, hogy a **korábban operált, és új panasszal bíró betegeket** előzetes telefonos egyeztetés alapján, meghatározott időpontban elláthassuk a szívsebészeti szakrendelésen.
* A klinika **gyógytorna-szakrendelése** **újabb** intézkedésig **szünetel**. Amennyiben a járványügyi helyzet lehetővé teszi a gyógytorna- szakrendelés újraindítását, úgy erről betegeinket telefonon értesítjük.
* Tájékoztatjuk a **betegeket és a velük érkező hozzátartozókat**, hogy – a zsúfoltság és a fertőzésveszély elkerülése érdekében – **a szívsebészeti szakrendelésre érkező idős, mozgáskorlátozott betegeket csak egy hozzátartozó kísérheti**, aki a vizsgálat ideje alatt a váróteremben tartózkodhat.
* Kérjük **a szakrendelésre érkező betegeket** és kísérőiket, hogy a szívsebészet épületének előcsarnokában és a szakrendelő bejáratánál elhelyezett **érintésmentes kézfertőtlenítőket használni szíveskedjenek**.
* A **váróteremben** kérjük, **egymástól biztonságos – lehetőleg 2, de legalább 1 méter** – **távolságra** foglaljanak helyet. A **védőmaszk** hordása hasznos, a személyi **kézfertőtlenítő** alkalmazása kötelező.

1. Elérhetőségek

A szívműtétre váró, illetve azon átesett betegek bármilyen kérdésének megválaszolásában **készséggel állunk rendelkezésükre az alábbi telefonszámon:**

* **Szívsebészeti szakrendelés**sel kapcsolatos információk:

**06 52 255-215** 8:00-14:00 között

* **Intenzív osztályon** fekvő betegek hozzátartozóinak tájékoztatása:

**06 52 411-600/54251 mellék 9:00-21:00 óra**

**06 52 411-717/54251 mellék 9:00-21:00 óra**

* **Általános fekvőbetegosztályon** fekvő betegek hozzátartozóinak tájékoztatása:

**06 52 411-600/54781 mellék 9:00-21:00 óra**

**06 52 411-717/54781 mellék 9:00-21:00 óra**

* **Egyéb kérdések, felmerülő problémák megválaszolása:**

**06 52 411-717/54620-as vagy 5-5306-os mellék** **8:00-16:00 óra**

**06 52 411-600/54620-as vagy 5-5306-os mellék** **8:00-16:00 óra**

**Megértésüket, együttműködésüket, türelmüket köszönjük!**